ગુજરાતનો વિકાસ એની ચર્ચા સમગ્ર દુનિયાભરમાં થઇ રહી છે. ભારતનું રોલ મોડલ બન્યું છે ગુજરાત આવનારા વર્ષમાં આપણે સૌ સાથે મળીને સૌનો સાથ સૌનો વિકાસ એ મંત્ર સાથે જાતિ-જ્ઞાતિ, ધર્મ-સંપ્રદાય, ભાષા-પ્રાંત એ બધાથી ઉપર ઉઠીને આપણે સૌ એક બનીને, નેક બનીને આગળ વધીએ. ઇન્ફ્રાસ્ટ્રકચર, સોશ્યલ ડેવલપમેન્ટ, સોશ્યલ સેકટર, શિક્ષણ, આરોગ્ય, ખેતી, સિંચાઇ, ગ્રામીણ વિકાસ, શહેરી વિકાસ આ બધા ક્ષેત્રોમાં આપણે આગળ વધીને છેવાડાના માનવીનું કલ્યાણ થાય, પારદર્શક વહીવટ બને, ઇમાનદારીનું શાસન બને, નિર્ણાયકતાથી પ્રજાભિમુખ નિર્ણયો લઇને લોકોને ઉપયોગી બનીએ, સંવેદના સતત રાખીને લોકોના સુખમાં ભાગીદાર બનીએ.